Komisijas ziņojums Eiropas Parlamentam un Padomei par ELGF izdevumiem - Agrās brīdināšanas sistēma Nr. 1-3/2008 /* SEC/2008/0535 galīgā redakcija */





[pic] | EIROPAS KOPIENU KOMISIJA | Briselē, 25.4.2008 SEC(2008) 535 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELGF izdevumiem Agrās brīdināšanas sistēma Nr. 1-3/2008 SATURS 1. ELGF 2008. gada budžeta procedūra 3 2. ELGF piešķirtie ieņēmumi 4 3. Ieņēmumi no pagaidu pārstrukturēšanas summām (cukura nozare) 4 4. Komentāri par ELGF 2008. gada budžeta izpildi 4 5. ELGF piešķirto ieņēmumu izpilde 6 6. No pagaidu pārstrukturēšanas summām gūto ieņēmumu izpilde (cukura nozare) 6 7. Cukura nozares pārstrukturēšanas fonda izveide 6 8. Secinājumi 7 1. PIELIKUMS: | ELGF — 2008. GADA BUDžETA PROCEDūRA | 2. PIELIKUMS: | PROVIZORISKS ELGF APROPRIāCIJU IZLIETOJUMS LīDZ 31.10.2008. | 1. ELGF 2008. GADA BUDžETA PROCEDūRA Eiropas Lauksaimniecības garantiju fonda (ELGF) budžeta procedūra 2008. gadam un attiecīgās apropriāciju summas katrā procedūras posmā ir apkopotas 1. pielikumā iekļautajā tabulā. Komisija 2007. gada maija sākumā pieņēma Eiropas Lauksaimniecības garantiju fonda provizorisko budžeta projektu (PBP), iekļaujot tajā saistību apropriācijas EUR 42 194,8 miljonu apmērā un maksājumu apropriācijas EUR 42 319,9 miljonu apmērā. Plānoto apropriāciju summa tika noteikta, pamatojoties uz iekšējā un ārējā tirgus apstākļu novērtējumu dažādiem attiecīgajiem produktiem, augļu un dārzeņu nozares reformas priekšlikuma ietekmi, kā arī ietekmi uz tiešo atbalstu, modulācijas koeficientam sasniedzot maksimālos 5 %. Ecofin budžeta padome 2007. gada jūlijā pieņēma budžeta projektu (BP), kurā PBP pieprasītās apropriācijas bija samazinātas par EUR 550,0 miljoniem. Tirgus pasākumiem paredzētās apropriācijas tika samazinātas par EUR 350,0 miljoniem, izņemot attiecībā uz shēmām, kas saistītas ar pārtikas nodrošināšanu vistrūcīgākajām personām, augļu un dārzeņu bezmaksas izplatīšanu un piena piegādi skolām. Apropriācijas grāmatojumu noskaidrošanai tika palielinātas par EUR 200,0 miljoniem (negatīvi izdevumi). Turpretim Eiropas Parlaments PBP pirmajā lasījumā ne tikai atcēla Padomes izdarītos samazinājumus, bet arī palielināja apropriācijas par aptuveni EUR 30,0 miljoniem, galvenokārt tām pašām shēmām, kurām Padome nepiemēroja samazinājumu. Komisija 2007. gada oktobrī pārskatīja un aktualizēja sākotnējās PBP iekļautās vajadzību aplēses, ņemot vērā jaunākās tendences tiesību aktos lauksaimniecības jomā, lauksaimniecības tirgos un euro un ASV dolāra maiņas kursā, un iesniedza budžeta iestādei grozījumu vēstuli Nr. 2/2008. Minētajā vēstulē Komisija pieprasīja kopējās saistību apropriācijas EUR 40 862,3 miljonu apmērā un kopējās maksājumu apropriācijas EUR 40 988,5 miljonu apmērā. Salīdzinājumā ar PBP sākotnēji pieprasītajām apropriācijām Komisija grozījumu vēstulē samazināja 2008. gadam pieprasītās apropriācijas par EUR 1332,5 miljoniem. 2008. gada budžetu pieņēma Eiropas Parlamenta plenārsēdē 2007. gada decembrī. 2008. gada budžetā lauksaimniecības tirgus pasākumiem un tiešajiem atbalstiem (05. politikas joma) paredzēja saistību apropriācijas EUR 40 562,3 miljonu apmērā un maksājumu apropriācijas — EUR 40 688,5 miljonu apmērā. Turklāt saistību apropriācijas EUR 281,7 miljonu apmērā un maksājumu apropriācijas EUR 225,7 miljonu apmērā paredzēja 17. politikas jomai — veterinārajiem un fitosanitārajiem pasākumiem. 2008. gada budžetā saistību apropriācijas EUR 32,5 miljonu apmērā un maksājumu apropriācijas EUR 31,5 miljonu apmērā paredzēja 11. politikas jomai — zivsaimniecībai. Visbeidzot, 2008. gada budžetā ELGF ir paredzētas saistību apropriācijas EUR 40 876,5 miljonu apmērā un maksājumu apropriācijas — EUR 40 945,6 miljonu apmērā. Atšķirība starp saistību un maksājumu apropriācijām rodas tāpēc, ka Komisijas veiktiem tiešajiem maksājumiem, kas galvenokārt paredzēti lauksaimniecības produktu veicināšanas pasākumiem, lauksaimniecības politikas un koordinācijas pasākumiem, kā arī veterinārajiem un fitosanitārajiem pasākumiem, izmanto diferencētas apropriācijas. 2. ELGF PIEšķIRTIE IEņēMUMI Pamatojoties uz 34. panta noteikumiem jaunajā KLP finansēšanas Regulā (EK) Nr. 1290/2005, ieņēmumus, kas radušies saskaņā ar lēmumiem par atbilstības pārbaudēm veiktu finansiālu korekciju rezultātā, saistībā ar pārkāpumiem un no piena nodevas, pieskaita ieņēmumiem ELGF izdevumu finansēšanai. Saskaņā ar šiem noteikumiem piešķirtos ieņēmumus daļēji vai pilnībā var izmantot ELGF izdevumu finansēšanai, ja budžeta iestādes piešķirtās apropriācijas ir nepietiekamas, lai finansētu dalībvalstīs radušos izdevumus. Ja daļu no šiem ieņēmumiem neizmanto, atlikumu automātiski iekļauj nākamā gada budžetā. 2008. gada budžeta veidošanas laikā šos ieņēmumus aplēsa nākamajam budžeta gadam, kā arī aplēsa summu, kuru paredzēts pārnest no 2007. budžeta gada uz 2008. budžeta gadu. Budžeta iestāde šo aplēsi ņēma vērā, pieņemot 2008. gada budžeta apropriācijas. Konkrēti: - ieņēmumus no atbilstības pārbaudēs noteiktajām atgūstamajām summām un no pārkāpumiem aplēsa attiecīgi EUR 500,0 miljonu un EUR 80,0 miljonu apmērā un ieņēmumus no piena nodevas — EUR 219,0 miljonu apmērā. Tādējādi piešķirto ieņēmumu apjoms, kurus paredzēts gūt 2008. budžeta gada laikā, aplēsa EUR 799,0 miljonu apmērā; - piešķirto ieņēmumu apjoms, kurus paredzēts pārnest no 2007. budžeta gada uz 2008. budžeta gadu, aplēsa 1 138,0 miljonu euro apmērā; - kopējais apjoms, par kuru samazināja apropriācijas, kas bija pieprasītas darbības fondiem ražotāju organizācijām augļu un dārzeņu nozarē (EUR 467,0 miljoni) un vienreizējo maksājumu shēmai (EUR 1470,0 miljoni), bija EUR 1937,0 miljoni. Šīm shēmām budžeta iestāde galu galā piešķīra apropriācijas attiecīgi EUR 105,0 miljonu un EUR 27 220,0 miljonu apmērā. 3. IEņēMUMI NO PAGAIDU PāRSTRUKTURēšANAS SUMMāM (CUKURA NOZARE) Ar pagaidu pārstrukturēšanas summām cukura nozarē rīkojas kā ar piešķirtajiem ieņēmumiem, lai finansētu atbalstu cukura nozares pārstrukturēšanai un citus atbalstus, kas paredzēti cukura nozares pārstrukturēšanas fondā. Katram tirdzniecības gadam, sākot ar 2006./2007. un beidzot ar 2008./2009. gadu, šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes kvantitātes kvotām, un dalībvalstīm attiecīgās summas ir jāiemaksā fondā divos maksājumos, proti, līdz katra gada 31. martam un 30. novembrim. 2008. gada budžeta veidošanas laikā šos ieņēmumus nākamajam budžeta gadam aplēsa EUR 2374,0 miljonu apmērā. Vienlaikus tika paredzēts, ka no 2007. budžeta gada uz 2008. budžeta gadu pārnesīs EUR 530,0 miljonus. 4. KOMENTāRI PAR ELGF 2008. GADA BUDžETA IZPILDI Budžeta faktiskā izpilde laika posmā no 2007. gada 16. oktobra līdz 2008. gada 31. janvārim salīdzinājumā ar izdevumu profilu, ko raksturo rādītājs, kas noteikts atbilstīgi Padomes Regulas (EK) Nr. 1290/2005[1] 20. panta noteikumiem, ir izklāstīta 2. pielikuma tabulā. Turpinājumā sniegtas īsas piezīmes par budžeta pantiem, kuros redzamas visievērojamākās neatbilstības starp faktisko un paredzēto izpildes līmeni 2008. gada budžetā. 4.1. Monetārie faktori Saskaņā ar Regulas (EK) Nr. 1290/2005 21. pantu budžeta iestādes pieņemtais budžets tika veidots, pamatojoties uz vidējo paritātes kursu 2007. gada jūlijā–septembrī —EUR 1 = USD 1,37. Jāpiebilst, ka laika posmā no 2007. gada 1. augusta līdz 2008. gada 31. janvārim vidējais paritātes kurss bija aptuveni EUR 1 = USD 1,43, t.i., aptuveni par 4,4% augstāks nekā kurss, ko izmantoja 2008. gada budžeta veidošanā. Attiecībā uz izdevumiem, kas radušies iepriekš minētajā laika posmā, ņemtas vērā USD/EUR paritātes kursa izmaiņas. Jāatzīmē, ka paritātes kursa tendence ietekmē eksporta kompensāciju noteikšanu par lauksaimniecības produktiem, jo īpaši par labību un cukuru. 4.2. Tirgus faktori 4.2.1. Labība (–EUR 55,3 miljoni) Apropriāciju izmantošanas pārsniegums salīdzinājumā ar rādītāja līmeni ir radies tāpēc, ka paātrinājies labības realizēšanas temps, ko izraisījusi intervence un augstās cenas iekšzemes tirgū, par kādām veikti intervences iepirkumi, pretstatā zemākam cenas līmenim 2008. gada budžeta veidošanas laikā. 4.2.2. Cukurs (–EUR 83,8 miljoni) Šīs apropriācijas salīdzinājumā ar rādītāja līmeni izmantotas nepilnīgi, jo salīdzinājumā ar 2008. gada budžeta veidošanas laikā paredzētajiem daudzumiem samazinājies eksportētā cukura daudzums. 4.2.3. Augļi un dārzeņi (+EUR 124,8 miljoni) Radušies izdevumi, salīdzinot tos ar rādītāja līmeni, liecina, ka iepriekš minētā apropriāciju izpilde 2008. gada 31. janvārī bija pārsniegta. Tomēr jāņem vērā, ka šim budžeta apropriāciju pārtēriņam ir tehniski cēloņi. Ieņēmumi, kas aplēsti EUR 467,0 miljonu apmērā, ir piešķirti izdevumu finansēšanai darbības fondiem ražotāju organizācijām augļu un dārzeņu nozarē. Šie ieņēmumi nebija iekļauti apropriācijās, ko 2008. gadam pieprasīja budžeta iestādei un ko tā piešķīra šai nozarei. Tāpēc pašreiz radušos izdevumus salīdzina ar rādītāju, kas attiecas uz apropriāciju līmeni, kurš ir zemāks par šai nozarei piešķirtajiem ieņēmumiem. Šā iemesla dēļ budžeta izpilde patlaban ir pārsniegta. Ja ņemtu vērā šim pantam piešķirtos ieņēmumus, rezultātā iegūtu nepietiekamu izpildi aptuveni –EUR 95,1 miljona apmērā. 4.2.4. Vīns (-EUR 111,0 miljoni) Šīs apropriācijas salīdzinājumā ar rādītāja līmeni izmantotas nepilnīgi, jo ir palēninājies ritms, kādā dalībvalstis maksā restrukturizācijas un pārveidošanas atbalstu. Patlaban šādu izpildes tendenci uzskata par īslaicīgu. 4.3. Tiešais atbalsts (+EUR 3 759,6 miljoni) Radušies izdevumi, salīdzinot tos ar rādītāja līmeni, liecina, ka iepriekš minētā apropriāciju izpilde 2008. gada 31. janvārī bija pārsniegta, un tas galvenokārt saistīts ar atsaistītajiem tiešajiem atbalstiem. Jāņem vērā, ka šādam budžeta apropriāciju pārtēriņam ir tehniski cēloņi. Aplēstie ieņēmumi — EUR 1470,0 miljoni — ir piešķirti, lai finansētu izdevumus par vienreizējo maksājumu shēmu. Šie ieņēmumi nebija iekļauti apropriācijās, ko 2008. gadam pieprasīja budžeta iestādei un ko tā piešķīra šai nozarei. Tāpēc pašreiz radušos izdevumus salīdzina ar rādītāju, kas attiecas uz apropriāciju līmeni, kurš ir zemāks par šai shēmai piešķirtajiem ieņēmumiem. Šā iemesla dēļ budžeta izpilde patlaban ir pārsniegta. Ja ņemtu vērā šim pantam piešķirtos ieņēmumus, iegūtu pārsniegumu EUR 2552,7 miljonu apmērā. 5. ELGF PIEšķIRTO IEņēMUMU IZPILDE Tabulā, kas iekļauta 2. pielikumā, redzams, ka 2008. gada 31. janvārī bija iekasēti piešķirtie ieņēmumi EUR 458,3 miljonu apmērā. Konkrēti: - ieņēmumi no atbilstības pārbaudēs noteiktajām atgūstamajām summām sasniedza aptuveni EUR 204,9 miljonus, turklāt līdz budžeta gada beigām paredzēts saņemt papildu maksājumus; - ieņēmumi no pārkāpumiem sasniedza aptuveni EUR 33,3 miljoni, turklāt līdz budžeta gada beigām paredzēts arī saņemt papildu summas; un - no piena nodevas tika iekasēti aptuveni EUR 220,1 miljoni salīdzinājumā ar sākotnējo aplēsi EUR 219,0 miljonu apmērā. Lai gan sākotnējā aplēse bija EUR 1138,0 miljoni, piešķirto ieņēmumu apjoms, kas pārcelti no 2007. gada uz 2008. gadu, bija EUR 1159,5 miljoni. 6. NO PAGAIDU PāRSTRUKTURēšANAS SUMMāM GūTO IEņēMUMU IZPILDE (CUKURA NOZARE) 2007. gada novembrī dalībvalstis veica pagaidu restrukturizācijas maksājumu otro iemaksu 2006./2007. tirdzniecības gadam aptuveni EUR 858,1 miljona apmērā. Pretstatā sākotnēji aplēstajiem EUR 530,0 miljoniem, piešķirto ieņēmumu apjoms, kas pārnesti no 2007. gada uz 2008. gadu, bija EUR 735,8 miljoni. 7. CUKURA NOZARES PāRSTRUKTURēšANAS FONDA IZVEIDE Janvāra beigās dalībvalstis atbalstos pārstrukturizētajai cukura rūpniecībai, diversifikācijai, kā arī cukura rafinēšanai samaksāja EUR 1,3 miljonus. 8. SECINāJUMI Dalībvalstu izdevumu atmaksāšanai paredzēto ELGF budžeta apropriāciju izlietojums laikā no 2007. gada 16. oktobra līdz 2008. gada 31. janvārim tirgus pasākumiem un tiešajiem atbalstiem bija EUR 30 696,0 miljoni, t.i., apropriāciju izpilde tika pārsniegta par aptuveni EUR 3 578,5 miljoniem. Šo pārsniegumu rada galvenokārt atsaistītie tiešie atbalsti un, jo īpaši, vienreizējo maksājumu shēma. Patlaban, pamatojoties uz 4.2. un 4.3. punktā izteiktajiem komentāriem, šķiet, ka šādam izpildes pārsniegumam ir pagaidu raksturs, un risks, ka budžeta pašreizējās apropriācijas būs nepietiekamas, lai finansētu dalībvalstu deklarētos izdevumus, ir minimāls. [pic] [pic] [1] OV L 209, 11.8.2005., 1. lpp. Regulā jaunākie grozījumi izdarīti ar Regulu (EK) Nr. 320/2006 (OV L 58, 28.2.2006., 42. lpp.).